पीनट बटर बनाना
पीनट बटर बनाने के लिए मूंगफली का इस्तेमाल करने से पहले, आपको मूंगफली के दानों को ठंडे पानी से धोना पड़ेगा ताकि उसमें से अतिरिक्त गंदगी निकल जाएं। फिर उन्हें साफ़ कपड़े पर डालकर, थोड़ा थपथपाकर सुखा लें। अगर मूंगफली छिलके समेत हैं तो आपको अपनी हाथों की सहायता से उनके छिलके निकालने पड़ेगे, जो सूखे मूंगफली से उतारना आसान होता है; छिलके को कुशलता से उतारने की जरूरत नहीं है। अगर आप मूंगफली के दानों को छिलके उतारने के तुरंत बाद इस्तेमाल कर रहे हैं तो वेलेंशिया (Valencia) या वर्जीनिया (Virginia) की मूंगफली का इस्तेमाल करना बेहतर है। यदि आप पहले मूंगफली को भूनना चाहते हैं, तो स्पेनिश मूंगफली का इस्तेमाल करें क्योंकि उसमें तेल की मात्रा अधिक होती है। कुछ लोग इस विधि में मूंगफली के दानों को पहले भूनना पसंद करते हैं, ताकि उसमें कुरकुरा, खस्ता स्वाद आ सकें। हालांकि, यह पूर्णतया आपका विकल्प है और यह पीनट बटर बनाने की प्रक्रिया को बढ़ाता है, इसलिए यह आप पर निर्भर है कि आप उसे भूनना चाहेंगे या नहीं; अगर आप चाहे तो भुने हुए मूंगफली को भी खरीद सकते हैं। यदि आपने खुद इन्हें भूनने का निर्णय लिया है, तो आपको यह करने की जरूरत है:  मूंगफली को कटोरे में रखें और उसमें थोड़ा सा मूंगफली का तेल या वनस्पति तेल मिलाएं। ओवन को 350°F (176°C) तापमान पर प्रीहीट करें। बेकिंग पैन में मूंगफली को एक परत में फैलाएं। यह ध्यान रखें कि एक दाना दूसरे दाने के ऊपर न आएं ताकि सभी दाने एक समान भुन जाएं। मूंगफली को 10 मिनट के लिए भुनें, जब तक कि सारा तेल मूंगफली में लग न जाएं और वह भूनने के बाद सुनहरे रंग के हो जाएं। यदि आप चाहें, तो हर 2 मिनट में पैन को हल्के से हिलाते रहें ताकि आप दानों को जलने से बचा सकें। थोड़ी देर फूड़-प्रोसेसर को घुमाने पर ही मूंगफली पीस जाएंगी। मूंगफली को अच्छे से पीसने के लिए, जब वह थोड़े गरम हैं तभी उन्हें पीस लें। मूंगफली का मिश्रण अधिक क्रीमी होना चाहिए और जैसा पीनट बटर आप चाहते हैं ठीक वैसा होना चाहिए। फिर मिश्रण को पिसना जारी रखें, 1 मिनट तक मूंगफली को पीस लें, फिर से बाउल के साइड से चिपकी मूंगफली को कुरेदकर निकालें और फिर वही प्रक्रिया दोहराएं, जब तक आपको मनचाहा गाढ़ा मिश्रण न मिल जाएं। कम से कम 3 मिनट के लिए मिश्रण को पीसने के बाद आपको एक अच्छा पीनट बटर मिलेगा। सिर्फ यह याद रखें कि पीनट बटर एक क्षण के लिए वैसा क्रीमी नहीं दिखेगा जैसा बाज़ार से खरीदा पीनट बटर दिखता है। ऐसा इसलिए है क्योंकि यह पीनट बटर एकदम नैचुरल है। यह अपेक्षा न करें कि वह बिलकुल बाज़ार से खरीदे पीनट बटर जितना ही क्रीमी हो—लेकिन हां यह बटर ज़्यादा स्वादिष्ट होता है! मिश्रण को निकालने के लिए बड़े चम्मच का इस्तेमाल करें। तैयार किए गए अपने पीनट बटर को चखकर देखें की उसमें नमक और चीनी मिलाने की जरूरत है या नहीं। अगर पीनट बटर का स्वाद बिलकुल वैसा ही है जैसा आप चाहते हैं, तो उसमें नमक या चीनी मिलाने की जरूरत नहीं है! यदि आप चाहे तो चीनी की जगह शहद या शीरा का इस्तेमाल कर सकते हैं। कुछ लोग इन सामग्री को फूड प्रोसेसर में ही डालना पसंद करते हैं, ताकि मूंगफली को पीसते समय यह उसमें अच्छे से घुल जाएं; लेकिन यह निर्भर करता है कि क्या आपका फूड प्रोसेसर शहद या अन्य सामग्री को एकसाथ संभाल पायेगा या नहीं। यदि आप इन सामग्री को हाथ से मिश्रण में मिला रहे हैं, तो सुनिश्चित करें कि यह मिश्रण में पूरी तरह से मिल गए हैं या नहीं। इसे रेफ्रिजरेटर में एक या दो दिन तक रखें ताकि बढ़िया पीनट बटर पेस्ट आपको मिल सकें। बेशक, बाजार में मिलने वाले कमर्शियल प्रॉडक्ट के मुकाबले घर में बनाये गए पीनट बटर की शैल्फ लाइफ कम होती है, परंतु यह संभव है कि होममेड पीनट बटर की स्टोरेज लाइफ के बारे में सोचने से पहले ही यह समाप्त हो जाएगा! आप घर पर बनाएं पीनट बटर को एक सप्ताह तक फ्रिज़ में रख सकते हैं।
मूंगफली तैयार करें: मूंगफली के दानों को भुनें (इच्छानुसार): भुने हुए मूंगफली को फूड-प्रोसेसर में डालें और पीस लें: मूंगफली के दानों को 1 मिनट के लिए पीस लें: जब आप मूंगफली को पीस रहे हैं, तब जरूरत के अनुसार फूड-प्रोसेसर के अंदर चिपके मूंगफली को कुरेदकर बाउल में निकाल लें: जब मिश्रण पीसने की प्रक्रिया पूरी हो जाएगी, तब आप इस मिश्रण को एक कटोरे में निकालें: यदि जरूरत पड़े तो नमक और चीनी मिलाएं: अगर आप पीनट बटर में मीठा स्वाद चाहते हैं, तो तैयार मिश्रण में थोड़ी मात्रा में ब्राउन शुगर, शीरा (molasses), या शहद मिलाएं: पीनट बटर को चम्मच की मदद से एअर-टाइट कंटेनर में डालें:
https://www.wikihow.com/Make-Peanut-Butter
Making Peanut Butter